Miss World 1957

Ang Miss World 1957 ay ang ikapitong edisyon ng Miss World pageant, na ginanap sa Lyceum Ballroom sa Londres, Reyno Unido noong 14 Oktubre 1957. 

Pagkatapos ng kompetisyon, kinoronahan ni Petra Schürmann ng Alemanya si Marita Lindahl ng Pinlandiya bilang Miss World 1957. Ito ang kauna-unahang tagumpay ng Pinlandiya sa kasaysayan ng kompetisyon. Nagtapos bilang first runner-up si Lilian Juul Madsen ng Dinamarka, habang nagtapos bilang second runner-up si Adele June Kruger ng Timog Aprika.

Mga kandidata mula sa dalawampu't-tatlong bansa at teritoryo ang lumahok sa kompetisyong ito. Pinangunahan ni Eric Morley ang kompetisyon.

 Kasaysayan 

 Pagpili ng mga kalahok 
Ang mga kalahok mula sa dalawampu't-tatlong mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa/teritoryo matapos maging runner-up sa kanilang pambansang kompetisyon.

 Mga pagpalit 
Dapat sanang lalahok si Miss Holland 1957 Corine Rottschäfer sa edisyon ito. Gayunpaman, dahil nanalo na ito sa Miss Europe, siya pinalitan ng kanyang first runner-up na si Christina van Zijp upang lumahok sa Miss World. Kalaunan ay sumali rin si Rottschäfer sa Miss World noong 1959 kung saan siya ay nanalo.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Kanada at Luksemburgo, at bumalik ang bansang Australya na huling sumali noong 1955. Hindi sumali ang mga bansang Bagong Silandiya, Ehipto, Suwisa, at Turkiya sa edisyon ito. Hindi sumali sina Zubaida Tharwat ng Ehipto at Yvonne Bridel ng Suwisa dahil sa kakulangan ng badyet. Bumitaw rin sa kompetisyon si Tharwat dahil sa sigalot ng Reyno Unido at Ehipto tungkol sa Kanal Suez. Hindi sumali si Leyla Sayar ng Turkiya dahil sa hindi isiniwalat na dahilan.

Dapat sanang sasali si Monica Amekoafia ng Gana, ngunit hindi ito nakasali dahil nagpakasal ito sa diplomatikong Ghanes na si Henry Kofi Marrah. Hindi sumali si Pascaline Herisson ng French Antilles dahil sa kakulangan sa badyet. Hindi rin sumali si Alicja Bobrowska ng Polonya dahil sa hindi isiniwalat na dahilan.

Mga resulta

 Mga pagkakalagay 
 Pagkakalagay Kandidata Miss World 1957  Pinlandiya – Marita Lindahl 1st runner-up  Dinamarka – Lilian Juul Madsen 2nd runner-up  Timog Aprika – Adele June Kruger 3rd runner-up  Tunisya – Jacqueline Tapia 4th runner-up  Hapon – Muneko Yorifuji 5th runner-up  Pransiya – Inès Navarro 6th runner-up  Israel – Sara Elimor

 Kompetisyon 

 Pormat ng kompetisyon 
Ilang pagbabago ang inimplementa sa edisyong ito. Ang bilang ng mga semifinalist sa edisyong ito ay itinaas sa pito mula sa anim noong nakaraang edisyon. Ang pitong semifinalist ay napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competiton.

 Komite sa pagpili 

 Charles Jacobs – litratistang Amerikano
 Lady Jane Vane-Tempest-Stewart – isa sa mga abay ni Reyna Elizabeth II
 Laurence Harvey – aktor ng Ingles
 Margaret Leighton – aktres na Ingles
 Charles Eade – direktor ng dyaryong Sunday Dispatch
 Trevor Howard – aktor na Ingles
 Stirling Moss – Formula One racing driver na Ingles
 Gng. Raine McCorquodale – asawa ng Earl ng Dartmouth na si Gerald Legge
 Claude Berr – miyembro ng komite ng Miss Europe
 Norman Hartnell – taga-disenyong Ingles

Mga kandidata
Dalawampu't-tatlong kandidata ang kumalahok para sa titulo.
 Bansa/Teritoryo Kandidata Edad Bayan  Alemanya Annemarie Karsten 19 Lübeck  Australya Ronnie Goodlet 32 Victoria  Austrya Lilo Fischer 18 Graz  Belhika Jeanne Chandelle 18 Bruselas  Beneswela Consuelo Nouel 23 Caracas  Dinamarka Lilian Juul Madsen 19 Copenhague  Estados Unidos Charlotte Sheffield 21 Lungsod ng Salt Lake  Gran Britanya Leila Williams 20 Walsall  Gresya Nana Gasparatou – Atenas  Hapon Muneko Yorifuji 21 Osaka  Irlanda Nessa Welsh 19 Dublin  Israel Sara Elimor 17 Tel-Abib  Italya Anna Gorassini 16 Milan  Kanada Judith Eleanor Welch 20 Toronto  Luksemburgo Josee Jaminet 18 Lungsod ng Luksemburgo  Lupangyelo Rúna Brynjólfdóttir 22 Reikiavik  Moroko Danielle Muller 19 Casablanca  Olanda Christina van Zijp 21 Ang Haya  Pinlandiya Marita Lindahl 19 Helsinki  Pransiya Inès Navarro 19 Maoussa  Suwesya Elenore Edin 22 Estokolmo  Timog Aprika Adele June Kruger 21 Johannesburg  Tunisya Jacqueline Tapia 17 Tunis

Mga tala

Mga sanggunian

Panlabas na kawing
 Opisyal na website

Kategorya:Miss World
Kategorya:1957